60% van sekswerkers is MIV+Sowat 60% van Suid Afrika se geskatte 150 000 sekswerkers is MIV+, het The New Age Dinsdag berig. Dié statistiek is Maandag in Johannesburg by die bekendstelling van ŉ nasionale MIV/Vigs-veldtog vir sekswerkers, deur die Suid-Afrikaanse Nasionale Vigsraad (Sanac) bekend gemaak. “Hoe kan ŉ mens oor die voorkoming van MIV praat, en nie sekswerk aanspreek nie, wetende dat MIV-oordraagbaarheid seks behels?” het Fareed Abdullah, Sanac se uitvoerende hoof, by die bekendstelling gesê. Sekswerkers, hul “nie-kommersiële” lewensmaats, en hul kliënte vorm die 6% tot 11% van al die nuwe besmettings in Suid-Afrika. Die “kommerwekkende” statistiek het Sanac en sy vennote aangespoor om die veldtog van stapel te stuur, om MIV/Vigs in die sekswerkersbedryf te beveg. “Die program spits hom ook daarop toe om toegang te bied tot maatskaplike en gesondheidsdienste waar sekswerkers MIV-berading en -toetsing, behandeling en voorbehoedmiddels kan ontvang,” het Abdullah bygeboeg.